Krustpils pamatskola

thumb|250px|Vecākā skolas celtne (1864.), 2011. gads.
thumb|250px|Piebūve (1894.), 2011. gads.
[thumb|250px|Agrākais [Krustpils pagasts|Krustpils pagasta valdes nams, 2011. gads.]]
[thumb|250px|Agrākā Krustpils galvas ārsta māja, tad [Krustpils pagasts|Krustpils pagasta valdes nams, vēlāk krustpils pamatskola. Attēls tapis pirms Pirmā pasaules kara.]]
thumb|250px|Skolas sporta zāles ēka, 2011. gads.
thumb|250px|1. klases telpa, 2011. gads.
thumb|250px|Ķīmijas kabinets, 2011. gads.
thumb|250px|Dabaszinātņu kabinets, 2011. gads.
thumb|250px|1. stāva vestibils, 2011. gads.

**Krustpils pamatskola** viena no senākajām skolām Jēkabpilī. Izglītības iestāde atrodas Jēkabpils pilsētas teritorijā Administratīvi to pārvalda Jēkabpils novads. Skolas adrese: Jēkabpils, Madonas ielā 48, Krustpils pagasts, Jēkabpils novads, LV — 5202.

## Darbība
Skola īsteno pamatizglītības programmu, mācības notiek latviešu valodā. 2010. /2011. mācību gadā skolā mācās 207 skolnieki, strādā 23 skolotāji un 8 tehniskie darbinieki. Skola ir to Latvijas 14 pilotskolu skaitā, kas aprobē jauno mācību programmu ES fondu projektā "Dabaszinātnes un matemātika". 2011. gada 3. martā skolā tika atklāta ierīkotā mākslīgās kāpšanas siena, kas ir tikai retām valsts skolām. Izglītības iestādi vada direktore Vija Stiebriņa.

### Tradīcijas
Skolā ir izveidojušās tradīcijas, kuru vidū ir minamas: 5. klases iesvētīšana pamatskolniekos, pilsonības nedēļa, žetonu vakars, Mārtiņdienas tirdziņš, Ziemassvētku koncerts, Ziemassvētku labdarības akcija, konkurss "Pamatskolnieks", sporta un tūrisma dienas, Ziemassvētku pasākums vecākiem un skolotājiem, labāko mācībās un aktīvāko sabiedriskajā darbā 9. klašu absolventu ierakstīšana Krustpils pamatskolas Goda grāmatā, kā arī skolas absolventu salidojumi.

## Vēsture
### Pirmsākumi
Pirmā skolas celtne — koka ēka tika uzbūvēta par draudzes saziedotiem līdzekļiem, skolas celtniecība izmaksāja 4 500 rubļus. Tai tika izraudzīta vieta tālāk no dzelzceļa Krustpils — Medņi ceļa kreisajā pusē un 1868. gada 5. aprīlī mācītājs A. Tiliņš iesvētīja skolas pamatakmeni. Skolas iesvētīšana notika 1868. gada 3. novembrī, bet atklāšana divas dienas vēlāk — 5. novembrī, dodot tai nosaukumu — Krustpils lielā tautas skola. Skolas iesvētīšanas un atklāšanas ceremonijā piedalījušies gandrīz visi draudzes locekļi, tajā sniedza koncertu draudzes koris, kas dziedājis četrbalsīgas dziesmas. Svinībās piedalījies krievu mācītājs no Jēkabpils, kurš latviešu valodā teicis iesvētīšanas runu, uzsverot, ka visi priekšmeti jāmācot krievu skolotājiem krievu valodā. Latviešu skolotājiem tad bijušas tikai dažas stundas nedēļā — reliģijas un dziedāšanas pasniegšana.

1894. gadā tika uzbūvēta akmens mūra piebūve, tajā paralēli nodibinot Krustpils 2. tautskolu, kas darbojās 15 gadus. Abas tautskolas 1909. gadā apvienoja, izveidojot Krustpils 2 — klasīgā ministrijas skolu ar piecgadīgu apmācību. Tajā laikā skola tika uzskatīta par labāko Vitebskas guberņas skolu.

### Pirmā pasaules kara laiks
Pirmā pasaules kara laikā skolas ēkas tika izpostītas. 1915. gadā skolas personāls tika evakuēts uz Veližu Daugavas augštecē.

### Pirmās brīvvalsts gadi
1920. gadā sākās skolas ēku atjunošanas darbi, ko veica Krustpils pagasts ar bērnu vecāku palīdzību. Gadu vēlāk, 1921. gada 13. janvārī no Krievijas atgriezās skolas bijušie pedagogi Kirils un Olga Raudas un atsākās skolas darbs — divās klasēs abi skolotāji mācīja 70 bērnus. Vēlāk tika pieņemts darbā trešais skolotājs. Skolēnu vecāki skolu nodrošināja ar malku un par saviem līdzekļiem pagatavoja mācību solus.

1924. gadā skola tika pārdēvēta par Krustpils 6 — klasīgo pamatskolu. Skolēnu skaits strauji auga, skolā darbā tika pieņemts jau piektais skolotājs.

### Otrā pasaules kara laiks
Otrā pasaules kara laikā, no 1941. — 1943. gadam skolēni tika izmitināti tikai koka ēkās un barakās, bet 1944. gadā bija jāatstāj arī koka ēka, kur tika ierīkots vācu karaspēka kara hospitālis.

### Padomju varas gadi
Beidzoties karam, mācības tika atjaunotas visās agrākajās telpās. 1946. gadā skolu pārdēvēja par Krustpils pagasta 7 —klasīgo pamatskolu. 1948. gadā skolai kā filiāli pievienoja 8 km attālumā esošo Salupes pamatskolu. 1949. gadā skolu pārdēvēja par Krustpils 3. septiņgadīgo skolu.

1954. gadā skola kļuva par Krustpils septiņgadīgo skolu un gadu vēlāk skolā ieviesa divu maiņu darbu, jo tika izveidota otra plūsma ar krievu mācību valodu. 1962. gadā, apvienojot pilsētas, skolu pārdēvēja par Jēkabpils astoņgadīgo skolu un tā ieguva vēl vienu ēku — pretējā ceļa pusē atrodošos agrāko Krustpils pagasta valdes namu. 1977. gadā par skolas direktoru sāka strādāt Antons Zazerskis, kurš šajā amatā nostrādāja līdz 1996. gadam. 1977. gadā direktora vadībā tika pabeigta bijušās Krustpils pagasta ēkas rekonstrukcija, uzcelta katlu māja un rekonstruētajā ēkā ierīkota centrālā apkure. 1980. gadā tika uzsākta skolas piebūves celtniecība, ko svinīgi atklāja 1982. gadā. Jaunajā skolas piebūvē — divstāvu ķieģeļu ēkā atradās 6 klašu telpas, virtuve, sporta zāle un palīgtelpas. No šī gada visu klašu mācības notika vienā ēkā un vienā maiņā, savukārt vecajā ēkā tika izvietotas skolas darbnīcas, internāts un bibliotēka. 1989. gadā skolu pārdēvēja par Jēkabpils deviņgadīgo skolu, šajā mācību gadā bērni 1. klasē uzsāka mācības no 6 gadu vecuma.

### Neatkarības gadi

1992. gadā 1. klasē bērni atsāk iet atkal no 7 gadu vecuma un skolai ar pilsētas valdes lēmumu tika atjaunots Krustpils pamatskolas nosaukums. Šajā gadā darbību atsāka 60. Krustpils mazpulks.

1996. gadā tika likvidēta krievu mācību valodas plūsma, skolā no šī laika var mācīties tikai latviešu valodā.

## Skolas nosaukumu maiņas
* 1868. — 1909. — Krustpils lielā tautas skola 
* 1894. — 1909. — Krustpils 2. tautskola (paralēli nodibināta)
* 1909. — 1924. — Krustpils 2 — klasīgā ministrijas skola
* 1924. — 1946. — Krustpils 6 — klasīgā pamatskola
* 1946. — 1949. — Krustpils pagasta 7 — klasīgā pamatskola
* 1949. — 1954. — Krustpils 3. septiņgadīgā skola
* 1954. — 1962. — Krustpils septiņgadīgā skola
* 1962. — 1989. — Jēkabpils astoņgadīgā skola 
* 1989. — 1992. — Jēkabpils deviņgadīgā skola 
* Kopš 1992. — Krustpils pamatskola

## Skolas direktori
Laika gaitā par skolas direktoriem ir strādājuši: Kirils Rauda, E. Krastiņš, A. Lase, A. Baldunčika, A. Sietniece, V. Lazdiņa, Gaļina Skudra, A. Dreimane, Genovefa Dubrovska, Antons Zazerskis. Kopš 1996. gada skolas direktore ir Vija Stiebriņa.

## Atsauces

## Ārējās saites
* Krustpils pamatskola
* Skolēns sagādā skolai mākslīgās kāpšanas sienu
### Video
* www.youtube.com Apzagta skola
* www.youtube.com Projekts — džungļu siena
* www.youtube.com Skola atguvusi nozagtās mantas
* Skola ieguvusi džungļu sienu